stanford-oval/wikipedia huggingface dataset:
דייב שאפל
חיים אישיים > דעות פוליטיות

באוקטובר 2023, במהלך הופעה בבוסטון, בהתייחס למלחמת חרבות ברזל, השמיע שאפל ביקורת על תמיכת ממשלת ארצות הברית במה שהוא כינה "פשעי מלחמה" שביצעה ישראל בעזה. אנשים רבים בקהל הגיבו בחריפות להערותיו של שאפל, וחלקם עזבו את ההופעה במחאה. במהלך ההופעה צעקו מהקהל כמה אמירות כמו "תסתום את הפה" ו"מה עם חמאס?" בתגובה להערותיו של שאפל. שאפל המשיך להביע את דעותיו למרות תגובת הקהל, ומתח ביקורת על החלטת ממשלת ישראל לנתק את אספקת המים, החשמל והמזון לרצועת עזה. למרות הכאוס, שאפל לא נראה מושפע מעזיבת הקהל והזכיר ש"שני שליליים לא יוצרים חיובי". הדובר של שאפל הכחיש כי שאפל הופיע בבוסטון באותו הערב, למרות דיווחים הפוכים וכי תאריך ההופעה של הקומיקאי בבוסטון מצוין באתרים שונים למכירת כרטיסים.
פילמוגרפיה חלקית

רובין הוד: גברים בגטקעס (1993)
הפרופסור המטורף (1996)
קון אייר (1997)
בלונדינית אמיתית (1997)
Woo ‏(1998)
חברים בכל מחיר (1998)
הנוכל המבריק (1999)
אח סמוי (2002)
מסיבת שכונה עם דייב שאפל (2005)
שיראק (2015)
כוכב נולד (2018)
רשימת הספיישלים ופרויקטים חלקית

1998 – Killing Them Softly
For What It's Worth – 2002
Chappelle's show – 2004–2003
2017 – The Age of Spin: Dave Chappelle Live at the Hollywood Palladium
2017 – Deep in the Heart of Texas: Dave Chappelle Live at Austin City Limits
2017 – Dave Chappelle: Equanimity
2017 – Dave Chappelle: The Bird Revelation
2019 – Dave Chappelle: Sticks & Stones
2020 – Dave Chappelle: 8:46
2020 – Dave Chappelle: Unforgiven
2021 – Dave Chappelle: Redemption Song
2021 – Dave Chappelle: The closer
פרסים ומועמדויות

| שנה | פרס | קטגוריה | עבודה מועמדת | תוצאה | סימוכין |
| --- | --- | --- | --- | --- | --- |
| 2024 | פרס גראמי | האלבום הקומדיה הטוב ביותר | What's In a Name? | זכייה |  |
| 2025 | פרס גראמי | האלבום הקומדיה הטוב ביותר | The Dreamer | זכייה |  |
הערות שוליים

↑  מערכת mako תרבות, ‏באמצע המופע: דייב שאפל הביע תמיכה בעזה - והקהל עזב, באתר ‏מאקו‏, 22 באוקטובר 2023
↑  2024 GRAMMY Nominations: See The Full Winners & Nominees List | GRAMMY.com, grammy.com
↑  2025 GRAMMYs: See The Full Winners & Nominees List | GRAMMY.com, grammy.com
| 0 | 1 | 2 |
| --- | --- | --- |
| הקודם: 2016: פיטר סקולארי – "בנות" 2020: אדי מרפי – "סאטרדיי נייט לייב" | פרס אמי לבידור בפריים טיים לשחקן אורח בסדרה קומית   2017: דייב שאפל – "סאטרדיי נייט לייב" 2021: דייב שאפל – "סאטרדיי נייט לייב"  | הבא: 2018: קאט ויליאמס – "אטלנטה" 2022: נייתן ליין – "רק רוצחים בבניין" |
| --- | --- |
בקרת זהויות :  NLI: 987007440475905171  PLWABN: 9810648929305606  BIBSYS: 9061884  BnF: cb14034245t (data)  GND: 139171401  ISNI: 0000 0001 1073 695X  LCCN: no97039153  MusicBrainz: 7e37a1bf-3442-4c60-9dda-06989b869eab  NKC: js20070202020  NLK: KAC2020O0566  NTA: 314655913  RERO: 02-A016608489  SNAC: w6gf465w  SUDOC: 094534659  VIAF: 84261060   WorldCat (עם VIAF): 84261060 
שאפל מגלם את ריק ג'יימס
הלילה הגדול של הפופ

| --- | --- |

 בימוי:  באו נגוין
 שחקנים ראשיים:  ליונל ריצ'י מייקל ג'קסון סטיבי וונדר דיאנה רוס טינה טרנר ברוס ספרינגסטין יואי לואיס סינדי לאופר שאילה אסקובדו (Sheila E.) דיון וורוויק
 מדינה:  בריטניה בריטניה ארצות הברית ארצות הברית
 חברת הפקה:  נטפליקס
 הקרנת בכורה:  29 בינואר 2024
 משך הקרנה:  96 דקות
 שפת הסרט:  אנגלית
 סוגה:  סרט תיעודי 
 דף הסרט ב־IMDb
 
הלילה הגדול של הפופ (באנגלית: The Greatest Night in Pop) הוא סרט תיעודי משנת 2024 שבוים על ידי באו נגוין (Bao Nguyen). הסרט עוסק ביצירתו של שיר הפופ המפורסם We Are the World וההקלטה שלו בשנת 1985. הסרט כולל ראיונות חדשים עם אנשים שונים שהיו מעורבים בשיר, ביניהם ליונל ריצ'י, ברוס ספרינגסטין, יואי לואיס, דיון וורוויק וסינדי לאופר.
שחרור והפצת הסרט

הפרמיירה העולמית לסרט נערכה ב־19 בינואר 2024 בפסטיבל הסרטים סאנדנס כחלק מהקרנות מיוחדות של סרטים שהיו בפסטיבל. 10 ימים לאחר מכן, ב־29 בינואר 2024, נטפליקס החלה להפיץ את הסרט בשירותי הצפייה שלה.
ביקורות

סקירת ביקורות של האתר Rotten Tomatoes, הראתה כי 98% מתוך 42 הביקורות של המבקרים היו חיוביות, עם דירוג ממוצע של 7.6/10. הקונצנזוס באתר קרא: "חגיגה בקצב מהיר של רגע מוזיקלי מיוחד במינו, הלילה הגדול בפופ חושף סיפורים חדשים שהזכירו למבקרים את החזון ההומניטרי שגרם לכל זה לקרות." האתר Metacritic אשר משתמש בממוצע משוקלל נתן לסרט ציון של 69 מתוך 100, בהתבסס על 10 מבקרים, מה שהצביע על ביקורות "אוהדות לרוב". ריצ'רד רואפר מהשיקגו סאן-טיימס דירג את הסרט ב-3 מתוך 5 וכתב "במבט לאחור על השנים הללו, זה ממש נס שבימים שלפני הודעות טקסט ואימיילים, כשהיית צריך לתקשר באמצעות פקס ומסנג'ר ושיחות טלפון קוויות, כך שהרבה מהזמרים שהיו רגילים להיות הכוכב הכי גדול בחדר הסכימו להיפגש בהתראה קצרה יחסית ולמצוא דרך להקלטת אחד הסינגלים המשפיעים ביותר בתולדות המוזיקה." בריאן טלריקו מאתר הביקורות RogerEbert.com דירג גם כן את הסרט ב3 מתוך 5 וכתב "לביוגרפיות דוקומנטריות מוזיקליות עלולים להיגמר האדים, אבל הסרט עובד בהיותו ספציפי ומאיר עיניים."
פרסים ומועמדויות

| פרס | תאריך | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס אמי אמנותי לבידור בפריים טיים | 7-8 בספטמבר 2024 | הסרט התיעודי או הספיישל העיוני הטוב ביותר | "הלילה הגדול של הפופ" | מועמדות |  |
| פרס אמי אמנותי לבידור בפריים טיים | 7-8 בספטמבר 2024 | הבימוי הטוב ביותר לתוכנית דוקומנטרית/עיונית | באו נגוין | מועמדות |  |
| פרס אמי אמנותי לבידור בפריים טיים | 7-8 בספטמבר 2024 | עריכת הסאונד הטוב ביותר בתוכנית עיון או ריאליטי | ריצ'רד גלאגר | מועמדות |  |
| פרס המוזיקה במדיה של הוליווד | 20 בנובמבר 2024 | סרט תיעודי מוזיקלי – תוכנית מיוחדת | "הלילה הגדול של הפופ" | מועמדות |  |
| פרס גראמי | 26 בינואר 2025 | סרט המוזיקה הטוב ביותר | "הלילה הגדול של הפופ" | מועמדות |  |
הערות שוליים

↑  Program Guide | 2024 Sundance Film Festival, festival.sundance.org
↑  Lionel Richie Still Thinks About the Song That Led to The Greatest Night in Pop, Netflix Tudum (באנגלית)
↑  The Greatest Night in Pop | Rotten Tomatoes, www.rottentomatoes.com, ‏2024-01-31 (באנגלית)
↑  The Greatest Night in Pop, www.metacritic.com (באנגלית)
↑  ‘The Greatest Night in Pop’ takes a terrific backstage look at ‘We Are the World’, Chicago Sun-Times, ‏2024-01-27 (באנגלית)
↑  Brian Tallerico, The Greatest Night in Pop movie review (2024) | Roger Ebert, https://www.rogerebert.com/ (באנגלית)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
↑  Chris Willman, Hans Zimmer and the Scores and Songs of ‘Emilia Pérez’ and ‘Wild Robot’ Lead Winners’ List at 2024 Hollywood Music in Media Awards, Variety, ‏2024-11-21 (באנגלית אמריקאית)
↑  2025 GRAMMYs: See The Full Winners & Nominees List | GRAMMY.com, grammy.com
בורנה בוי

| --- | --- |

 לידה:  2 ביולי 1991 (בן 33) פורט הרקורט, ניגריה 
 שם לידה:  דמיני אבונולווה אוגולו
 שם במה:  Burna Boy 
 מוקד פעילות:  ניגריה 
 תקופת הפעילות:  מ-2010 
 מקום לימודים:  אוניברסיטת סאסקס, אוניברסיטת אוקספורד ברוקס 
 סוגה:  אפרוביט, מוזיקת היפ הופ, רגאיי, דאנסהול, רית'ם אנד בלוז 
 שפה מועדפת:  אנגלית, פידג'ין ניגרי, יורובה 
 חברת תקליטים:  אטלנטיק רקורדס, וורנר מיוזיק גרופ 
 פרסים והוקרה:  פרסי הבידור של ניגריה  פרס אדיסון  פרסי מובו  פרס גראמי  BET Awards 2021  פרסי המוזיקה של MTV אירופה  פרסי ה-BET  The Headies  Soundcity MVP Awards Festival  פרסי NME 
 www.onaspaceship.com
 פרופיל ב-IMDb
 
דמיני אבונולווה אוגולו (באנגלית: Damini Ebunoluwa Ogulu; נולד ב-2 ביולי 1991), הידוע בשם הבמה בורנה בוי (Burna Boy), הוא זמר-יוצר, ראפר ורקדן ניגרי. הוא אחד מהאמנים האפריקאים הגדולים והמצליחים ביותר.
ביוגרפיה

דמיני אבונולווה אוגלו נולד בפורט הרקורט שבניגריה. אימו עבדה כמתרגמת שפות ואביו ניהל חברת ריתוך. אוגולו גדל בדרום ניגריה והחל ליצור ביטים משלו באמצעות FL Studio בגיל צעיר. הוא זכה לפרסום לראשונה ב-2012 כשהוציא את השיר "Like to Party", הסינגל המוביל מתוך אלבום הבכורה שלו. האלבום, L.I.F.E, יצא לאור באוגוסט 2013. הוא הגיע למקום השביעי במצעד אלבומי הרגאיי של בילבורד והועמד לפרסי הבידור של ניגריה 2014 בקטגוריית אלבום השנה.
ב-2018, לאחר חתימה בחברת התקליטים אטלנטיק רקורדס הוציא את אלבומו השלישי, Outside. מתוך האלבום הפך ללהיט הסינגל "Ye", שזכה לשבחים ודורג בדירוגי סוף השנה של שנת 2018 מטעם מגזינים שונים. האלבום בורנה בוי קיבל ביקורות חיוביות וזכה באלבום השנה בפרסי הבידור של ניגריה לשנת 2018.
ביולי 2019 יצא אלבומו הרביעי, African Giant. האלבום היה לאלבומו הראשון שנכנס למצעד הבילבורד 200 והוא זכה לשבחים ממבקרי המוזיקה, שדירגו אותו במיקומים גבוהים בסיכומי סוף השנה. בהמשך, הועמד האלבום לקטגוריית "אלבום העולם הטוב ביותר" בטקס פרסי גראמי ה-62. באותה השנה, התארח לצד אד שירן בשירו של סטורמזי, "Own It", שהגיע למקום הראשון במצעד הסינגלים הבריטי.
ב-26 ביוני 2020 יצא הסינגל המוביל מתוך אלבומו החמישי, "Wonderful". אלבומו החמישי, Twice as Tall, יצא לאור ב-14 באוגוסט 2020. האלבום הגיע לצמרת מצעד אלבומי העולם של בילבורד וזכה לשבחים רבים ממבקרי המוזיקה. האלבום העניק לבורנה בוי את פרס גראמי הראשון שלו, כשהאלבום זכה בקטגוריית "אלבום העולם הטוב ביותר" בטקס פרסי גראמי ה-63.
ב-13 במאי 2022 הוציא את הסינגל המוביל מתוך אלבומו השישי, "Last Last", שהיה לשירו הראשון כאמן מוביל שנכנס למצעד הבילבורד הוט 100. ב-8 ביולי, יצא אלבומו השישי, Love, Damini. האלבום הגיע למקום השני במצעד האלבומים הבריטי ולמקום ה-14 במצעד הבילבורד 200, המיקומים הגבוהים ביותר אליהם הגיע בורנה בוי במצעדים אלו בהתאמה.
ב-20 ביולי 2023 הוציא את הסינגל "Talibans II" עם ביירון מסיה. ב-27 ביולי הוציא את הסינגל "Big 7".‏ ב-24 באוגוסט הוציא את אלבומו השביעי, I Told Them....
אמנות

בורנה בוי מתאר את המוזיקה שלו כמו פיוז'ן אפריקאי, ז'אנר שמשלב אפרוביט, דאנסהול, רגאיי, היפ הופ ו-R&B.‏ אוגוסט בראון מהעיתון האמריקאי לוס אנג'לס טיימס, אמר כי המוזיקה של בורנה בוי הוא "פיקח ומודרני אך לא מוסח על ידי מהלכי הצלבה ברורים".
דיסקוגרפיה > אלבומי אולפן

2013: L.I.F.E
2015: On a Spaceship
2018: Outside
2019: African Giant
2020: Twice as Tall
2022: Love, Damini
2023: I Told Them...
2025: No Sign of Weakness
דיסקוגרפיה > מיקסטייפים

2011: Burn Notice
2012: Burn Identity
דיסקוגרפיה > מיני-אלבומים

2016: Redemption
2019: Steel & Cooper ‏(בשיתוף פעולה עם DJDS (אנ'))‏
פרסים ומועמדויות > הופעות ברשימות

2024: טיים 100
ג'יי באלווין

| --- | --- |

 לידה:  7 במאי 1985 (בן 39) קולומביה מדיין, קולומביה
 שם לידה:  חוסה אלווארו אוסוריו באלווין
 מוקד פעילות:  קולומביה 
 תקופת הפעילות:  מ-2004
 עיסוק:  זמר, פזמונאי, מפיק מוזיקלי.
 סוגה:  רגאטון
 סוג קול:  בריטון 
 שפה מועדפת:  ספרדית, אנגלית 
 חברת תקליטים:  יוניברסל מיוזיק לטין אנטרטיינמנט, קפיטול רקורדס, Infinity Music
 שיתופי פעולה בולטים:  ניקי ג'אם, מייג'ור לייזר, אניטה, דדי יאנקי, קארדי בי, רוסליה
 בן או בת זוג:  Valentina Ferrer (2018–?) 
 מספר צאצאים:  1
 פרסים והוקרה:  Latin Grammy Award for Best Urban Song (2015)  פרס גראמי הלטיני לאלבום האורבן הטוב ביותר (2016)  פרס גראמי הלטיני לאלבום האורבן הטוב ביותר (2018)  Billboard Spirit of Hope Award (2024) 
 jbalvin.com
 פרופיל ב-IMDb
 
חוסה אלווארו אוסוריו באלווין (בספרדית: José Álvaro Osorio Balvin; נולד ב-7 במאי 1985), המוכר בשם בשם הבמה ג'יי באלווין (J Balvin), הוא זמר רגאטון ומוזיקאי קולומביאני. באלווין נולד במדיין שבקולומביה וכשהיה בן 17 עבר לארצות הברית. שם למד אנגלית ואף הושפע מסגנונות מוזיקה אליהם נחשף לראשונה באמריקה. אחר כך שב למדיין, החל להופיע וזכה לפופולריות במועדוני העיר.
באלווין פרץ בשנת 2014 הודות לשיר "‎6 AM", אותו ביצע עם הזמר הפורטוריקני Farruko (אנ'). שיר זה, יחד עם הסינגל הנוסף "Ay Vamos" חיזק את מכירת אלבומו "La Familia". בשנת 2016 הוציא את אלבומו "Energia" (אנ') שכלל את הלהיטים "Ginza",‏ "Bobo",‏ "Safari" ו-"Sigo Extranandote". בשנת 2017 הוציא את השיר "Mi Gente" (אנ'), אותו ביצע עם הזמר הצרפתי וילי ויליאם. השיר היה ללהיט מושמע ביותר בעולם בשירות המוזיקה ספוטיפיי, ואחר זמן השיג יותר משני מיליארד צפיות ביוטיוב. שיר זה הוא שסייע לבאלווין לבסס את הצלחתו הבינלאומית. בינואר 2018 הוציא את השיר "Machika", שיתוף פעולה של באלווין עם הזמר Jeon והזמרת אניטה. באלווין גם השתתף עם קארדי בי ובאד באני בלהיט "I like it" (אנ') אשר דורג במקום הראשון בארצות הברית במצעד של בילבורד.
אף על פי שסגנונו המוזיקלי העיקרי הוא רגאטון, באלווין התנסה גם בסגנונות נוספים כגון מוזיקה אלקטרונית, טראפ,R&B והאוס. בנעוריו הושפע רבות מלהקות כמו נירוונה ומטאליקה. בעבודתו שיתף פעולה עם פארל ויליאמס, מייג'ור לייזר ושון פול. למרות שיתופי פעולה רבים עם זמרים השרים באנגלית, באלווין מקפיד לשיר בעיקר בשפה הספרדית מתוך רצון להציגה לקהל בינלאומי. באלווין ידוע בסגנונו האופנתי האקלקטי המתאפיין בצבעוניות רבה.
ביוגרפיה > 1985–2013: ראשית חייו ותחילת הקריירה

ג'יי באלווין נולד ב-7 במאי 1985 למשפחה ממעמד הביניים בעיר מדיין בקולומביה. אביו היה כלכלן ואיש עסקים. את ילדותו העביר בבית גדול בפרברי העיר. בנעוריו האזין ללהקות נירוונה ומטאליקה, את התעניינותו ברגאטון פיתח הודות למוזיקה של דדי יאנקי. באלווין העיד על יחסו ליאנקי: "הייתי מעריץ כזה שמעתיק את הסגנון שלו, את הדרך שהוא עבר על הבמה, את הזרימה שלו". בנעוריו ירדה משפחתו מנכסיה ונאלצה לעבור להתגורר בשכונה ענייה יותר בעיר, על אירוע זה אמר: "כשהייתי הולך בשכונה אנשים ראו בי אדם עשיר, כשהייתי הולך עם אנשים עשירים הם ראו בי כמישהו מהגטו, זו כל התפיסה, אני אוהב לנוע בין העולמות, אני מרגיש בנוח באותה מידה".
כשהיה בן 17 השתתף בתוכנית חילופי תלמידים ועבר לארצות הברית. אחר השתתפותו בתוכנית נשאר באלווין בניו יורק וחי עם דודתו בסטטן איילנד. באותה תקופה התפרנס מעבודות שונות בארצות הברית, חלקן לא חוקיות. בסופו של דבר חזר לקולומביה והחל להופיע במועדונים של עירו מדיין. הוא נרשם לאוניברסיטה ולמד מנהל עסקים. כשהיה בן 19 החל להתמקד בקריירה המוזיקלית שלו וקיבל את שם הבמה ג'יי באלווין מהזמר Fat AI.
הוא הכיר את דייוויד ריוורה, מפיקו המוזיקלי ושותפו העסקי, השניים הפכו לחברים והחלו לקדם את המוזיקה שלהם ללא תמיכה של חברת תקליטים. שיריו הראשונים לא היו מקוריים במיוחד ונשמעו כמו חיקויים של רגאטון פורטוריקני. אחר כך אימץ סגנון רגוע יותר. בשנת 2009 חתם בחברת התקליטים EMI והוציא את אלבומו הראשון "Real". הלהיט הבינלאומי הראשון שלו היה "Yo Te Lo Dije". שנה אחרי אותו שיר חתם בחברת התקליטים יוניברסל, מחברות המוזיקה הגדולות והמצליחות בעולם.
ביוגרפיה > 2014–2016: שנות הפריצה

בפברואר 2014 הוציא את השיר "‎6 AM" אותו ביצע עם הזמר Farruko. באלווין תיאר את מילות השיר "גרסה הלטינית של הנגאובר". השיר הופיע לראשונה במצעד הלטיני של בילבורד במקום ה-43 ועד חודש מאי טיפס אל המקום הראשון. אלבומו "La Familia" הגיע למקום העשירי במצעד האלבומים הלטיני של בילבורד ושהה במצעד 122 שבועות. זמן קצר אחר כך הוציא באלווין בארצות הברית את השיר "Ay Vamos" אשר חיזק את חותמו בשוק הלטיני. השיר זכה בפרס גראמי בקטגוריית השיר האורבני הטוב ביותר והקליפ של השיר הוא אחד הקליפים הלטיניים הנצפים בכול הזמנים ביוטיוב. השיר טיפס למקום הראשון במצעד הלטיני של בילבורד. גרסת הרמיקס של השיר, בה שיתף פעולה עם הזמרים ניקי ג'אם ופרנץ' מונטנה (אנ'), הייתה לפסקול של הסרט "מהיר ועצבני 7". באלווין שיתף פעולה עם הזמרת אריאנה גרנדה בגרסאות הרמיקס לשיריה "The Way" ו-"Problem". בשנים אלה מיצב עצמו באלווין כזמר בעל קריירה בינלאומית. בפברואר 2015 נחשפו המועמדים לפרסי Billboard Latin Music, באלווין זכה לשלוש עשרה מועמדויות, הוא היה לאומן הקולומביאני בעל המועמדויות הרבות ביותר בטקס חשוב זה ואף זכה בשלוש קטגוריות. את הפרסים הקדיש למולדתו קולומביה.
ביוני 2015 ביטל את הופעתו בטקס תחרות מלכת היופי של ארצות הברית, במחאה על דבריו של המועמד לנשיאות ובעלייה של התחרות המיליארדר דונלד טראמפ אשר טען כי המהגרים הלא חוקיים מאמריקה הדרומית הם אנסים וסוחרי סמים. זו הייתה אמורה להיות הופעתו הטלוויזיונית הראשונה של באלווין במיינסטרים האמריקאי, אולם הוא היה מוכן לוותר עליה כדי למחות על דבריו של טארמפ.
ביוגרפיה > 2016–2017: האלבום Energia

בינואר 2016 הוציא את הסינגל "Ginza" מאלבומו "Energia". הקליפ של השיר שבר את שיא הצפיות ביממה ביוטיוב בעולם המוזיקה הלטינית, יותר משני מיליון צפיות ביממה אחת. באוקטובר של אותה שנה היה השיר במקום הראשון המצעד הלטיני של בילבורד. "Ginza" אף שבר שיא גינס כי היה לשיר שנשאר הכי הרבה זמן בראש המצעד.
ב-24 ביוני 2016 הוציא באלווין את אלבום האולפן הרביעי שלו "Energia". האלבום טיפס למקום הראשון במצעד האלבומים הלטיני של בילבורד והיה לאלבום הלטיני השלישי הכי נמכר בשנת 2016. בדירוג הכללי של 2016 מדורג הוא במקום ה-36. מהאלבום שחרר באלווין שלושה סינגלים: "Bobo",‏ "Safari" ו-"Sigo Extranandote". בעבודה על האלבום שיתף באלווין פעולה עם דדי יאנקי, חואנס ופארל ויליאמס. המגזין רולינג סטון דירג את "Energia" במקום הרביעי ברשימת עשרת האלבומים הלטינים הטובים לשנת 2016.
באלווין יצא לסיבוב הופעות לקידום האלבום בשם "Energia Tour" עם כמה אורחים מיוחדים, בהם פרנץ' מונטנה, ציון&לנוקס (אנ'), באד באני וסטיב איוקי, שהאחרון שבהם הופיע כהפתעה למעריצים בתחנה האחרונה של סיבוב ההופעות במיאמי.
ביוגרפיה > 2017–2018: Mi Gente ו-Vibras

ב-30 ביוני 2017, שחרר ג'יי באלווין את הסינגל "Mi Gente", אותו הוא מבצע עם הזמר וילי ויליאם. ב-1 באוגוסט 2017 "Mi Gente" הפך לשיר המושמע ביותר בעולם באפליקציית ספוטיפיי. עד מהרה הוא הגיע למיליארד צפיות ביוטיוב. בספטמבר 2017 יצא רמיקס לשיר עם ביונסה. גרסת הרמיקס הייתה לאחד מעשרת השירים המושמעים בארצות הברית. זו הפעם הראשונה ששיר של באלווין היה בין עשרת השירים המושמעים בארצות הברית. ויליאם ובאלווין הוציאו עוד שישה רמיקסים של "Mi Gente". למרות ההצלחה של השיר, "Mi Gente" לא זכה בפרסים כלשהם בטקס פרס גראמי הלטיני לשנת 2017. פרסים רבים הוענקו ללהיט "Despacito". בטקס ביצע באלווין את "Mi Gente" כמו גם את "Si Tu nio Te Deja Sola" לצד באד באני ואת הרמיקס שלו "Unforgettable" עם פרנץ' מונטנה.
ב-19 בינואר 2018 הוציא באלווין את הסינגל החדש שלו "Machika", שיתוף פעולה עם הזמר Jeon והזמרת אניטה. ב-1 במרץ 2018 הוציא יחד עם ניקי ג'אם את השיר "X". ג'אם אמר כי הוא מייחס את ההצלחה של השיר לתרומתו של באלווין. הוא שיתף פעולה בשיר "I Like It" עם קארדי בי ובאד באני. שיר זה היה לשיר הראשון של באלווין שדורג במקום הראשון בארצות הברית במצעד הבילבורד.
ב-25 במאי 2018 הוציא את אלבומו האחרון "Vibras". לצד "Mi Gente", הסינגלים המובילים מהאלבום הם "Machika" ו-"Ahora".
ב-20 באוגוסט 2018 זכה בפרס הקליפ הלטיני הטוב ביותר בטקס ה-VMA.
ביוגרפיה > 2019–הווה: Oasis ו-Colores

בשנת 2019 השתתף באלווין בגרסת הרמיקס של השיר "טודו בום" לצדם של סטטיק ובן אל.
ב-27 ביוני 2019 הוציא באלווין יחד עם הראפר הפורטוריקני באד באני אלבום משותף בשם "Oasis". האלבום מוקם בשיאו במקום הראשון במצעד האלבומים הלטיני של בילבורד.
ב-30 ביולי 2019 הופיע בלייב פארק בראשון לציון.
ב-20 במרץ 2020 הוציא באלווין את אלבומו הרביעי, "Colores". האלבום הוא אלבום קונספט המורכב משמות של צבעים בשפה הספרדית ונתמך על ידי הסינגלים "Blanco", "Morado" ו-"Rojo". באותה השנה, הופיע ברשימה השנתית טיים 100 של מגזין טיים.
ב-10 בספטמבר 2021 הוציא באלווין את אלבומו השישי "Jose", האלבום הגיע למקום ה-12 ברשימת הבילבורד 200 (2021). (אנ')
ב-9 באוגוסט 2024 כמעט 3 שנים אחרי שהוציא את אלבומו הקודם הוציא באלווין את אלבומו השביעי Rayo כשהוא משתף עם זמרים כמו צ'נצ'ו קורליאונה, פייד ועוד. באוקטובר 2024, הוכרז שבאלווין יקבל את פרס Billboard Spirit of Hope לשנת 2024 בטקס פרסי המוזיקה הלטינית של בילבורד. הטקס שודר ב-20 באוקטובר. באלווין קיבל את הפרס בזכות מאמציו הפילנתרופיים באמצעות קרן Vibra En Alta שמטרתה לתמוך בצעירים במסלול החינוכי שלהם. הקרן של באלווין הקימה מרכזי שירות, במות קהילתיות לאמנים ("Tarima Arte Vivo"), ובית ספר לריקוד בשם "El Balcón de Los Artistas". באלווין גם הופיע בטקס.
בפברואר 2025 פורסם כי באלווין הצטרף לצוות המדובבים בעונה השנייה של "Solo Leveling" בגרסה האנימטיבית של Crunchyroll ו-Aniplex. באלווין מבצע את הדיבוב בשפות אנגלית וספרדית.
דיסקוגרפיה > אלבומי אולפן

2013: La Familia
2016: Energia
2018: Vibras
2020: Colores
2021: Jose
2024: Rayo
דיסקוגרפיה > אלבומים משותפים

2019: Oasis (עם באד באני)
דיסקוגרפיה > מיקסטייפ

2007: Real
2008: El Negocio
2012: J Balvín Mix Tape
סיבובי הופעות > כאמן מוביל

La Familia Tour (עם בקי ג'י) (2015)
Energía Tour (2016–2018)
Vibras Tour (2018)
Arcoiris Tour (2019)
José Tour (2022) [בוטל]
Que Bueno Volver a Verte Tour (2024)
(2025) Back to the Rayo Tour
סיבובי הופעות > כאמן תומך

The Sun Comes Out World Tour (2011) (של שאקירה)
Sex and Love Tour (2014) (של אנריקה איגלסיאס)
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | אלבום המוזיקה האורבנית הטוב ביותר | Rayo | מועמדות |  |
| פרס גראמי הלטיני | 2024 | ביצוע הרגאטון הטוב ביותר | "Triple S" (בהשתתפות ג'וול&ראנדי ודה לה גטו) | מועמדות |  |
הערות שוליים

↑  "J Balvin ¡En el trono del reggaeton!". cromos.elespectador.com (בספרדית). 2012-03-09. נבדק ב-2017-10-14.
↑  J Balvin cumple años y te dejamos datos curiosos y sus hits para celebrarlo, Filo News, ‏2021-05-07 (בספרדית)
↑  "Colombian singer cancels Miss USA appearance over Donald Trump's comments". Fox News. 25 ביוני 2015. נבדק ב-2017-10-14. {{cite news}}:  (עזרה)
↑  "Music: Top 100 Songs | Billboard Hot 100 Chart". Billboard. נבדק ב-2018-07-10.
↑  וואלה! תרבות‏, טקס פרסי ה-VMA 2018: לילה של נשים גדולות, באתר וואלה, 21 באוגוסט 2018
↑  J Balvin, Billboard
↑  וואלה! תרבות‏, צפו: ג'יי בלווין וסטטיק ובן אל מרימים את הקהל בלייב פארק, באתר וואלה, 31 ביולי 2019
↑  J Balvin’s New GUESS Collection Is Inspired by His Upcoming Album, Highsnobiety, ‏2020-02-26 (באנגלית)
↑  J Balvin: The 100 Most Influential People of 2020, Time
↑  Jessica Roiz, J Balvin to Receive Spirit of Hope Award at 2024 Billboard Latin Music Awards, Billboard, ‏2024-10-02 (באנגלית אמריקאית)
↑  Naman Ramachandran, J Balvin Joins Crunchyroll and Aniplex’s ‘Solo Leveling’ Season 2 in Major Voice Role (EXCLUSIVE), Variety, ‏2025-02-05 (באנגלית אמריקאית)
↑  Leila Cobo, J Balvin Postpones 2022 Tour, Citing COVID ‘Production Challenges’, Billboard, ‏2022-04-12 (באנגלית אמריקאית)
↑  2025 GRAMMYs: See The Full Winners & Nominees List | GRAMMY.com, grammy.com
↑  2024 Latin GRAMMYs: See The Full Winners & Nominations List | GRAMMY.com, grammy.com
| --- | --- |
בקרת זהויות :  BNE: XX5715406  BnF: cb17045993g (data)  GND: 1208257447  ICCU: DDSV360189  ISNI: 0000 0004 3685 5078  LCCN: no2014113732  MusicBrainz: 5bdeb32d-56a5-4b6d-a768-264101fa0a0a  NKC: pag20201096377  VIAF: 310628615   WorldCat (עם VIAF): 310628615 
באלווין מופיע עם השיר "Sigo Extrañándote" בצ'ילה
ג'יי באלווין
יחסי ישראל–סין

| יחסי ישראל – הרפובליקה העממית של סין |
| --- | --- |
ישראל: הרפובליקה העממית של סין
   לחצו כדי להקטין חזרה    לחצו להגדלה   

ישראל: הרפובליקה העממית של סין
שטח (בקילומטר רבוע)
22,072: 9,596,967.75
אוכלוסייה
10,045,600: 1,417,173,284
תמ"ג (במיליוני דולרים)
509,901: 17,794,782
תמ"ג לנפש (בדולרים)
50,759: 12,557
משטר
דמוקרטיה פרלמנטרית: רפובליקה עממית חד מפלגתית מאואיסטית
שגרירים
אירית בן-אבא: שיאו ג'ון-ג'נג
שגרירות ישראל בבייג'ינג. מבט כללי
שגרירות ישראל בבייג'ינג. מבט על שער המתחם
היחסים בין מדינת ישראל לבין הרפובליקה העממית של סין ידעו עליות ומורדות רבים. נהוג לחלקם לארבעה שלבים מרכזיים לאורך השנים למן מועד כינונם ועד ימינו אלה.
היסטוריה > מהצהרת בלפור עד להקמת המדינה

עד מלחמת העולם הראשונה, ההסתדרות הציונית מיקדה את עיקר עבודתה הדיפלומטית במדינות אירופה, בארצות הברית ובכמה מדינות מערביות אחרות. מדינות אסיה היו מרוחקות וכן לא גילו עניין בעם היהודי. רובן הגדול, מתת-היבשת ההודית ועד לקוריאה נמצאו תחת שלטון קולוניאלי שנמשך עד אחרי מלחמת העולם השנייה. המדינות העצמאיות היחידות עד אז באסיה היו הרפובליקה העממית של סין, הודו, סיאם ויפן. התנועה הציונית החלה לגלות במדינות אלו עניין לאחר הצהרת בלפור, כאשר היה עליהם להשיג תמיכה מרבית בחבר הלאומים לשם הכללת ההצהרה בכתב המנדט.
בניגוד ליפן, שלא שמעו על יהדות עד מלחמת רוסיה–יפן בראשית המאה ה-20 ולא נתקלו ביהודים, סוחרים יהודים הגיעו ככל הנראה לסין בדרך המשי כבר במאה ה-8, אם כי לא הותירו עדויות או עקבות על נוכחותם שם. כ-400 שנים לאחר מכן החלו להופיע בסין קבוצות של סוחרים יהודים שוב. הם השתכנו בערי החוף של דרום-מזרח סין ובפנים הקיסרות. באמצע המאה ה-19 הגיעו לסין תעשיינים, אנשי עסקים וסוחרים יהודים נוספים. היו אלה יהודים בגדאדים שהתיישבו ברובם במנצ'וריה ובשאנגחאי והקימו שם קהילה.
בשנות ה-30 של המאה ה-20 הגיעו פליטים, רובם מגרמניה ומאוסטריה שברחו מרדיפות המפלגה הנאצית. "האגודה הציונית בשנגחאי" נוסדה בשנת 1903 על ידי נסים עזרא, יהודי ממוצא בגדאדי. נראה כי לא היו גילויים אנטישמיים בסין מאז ראשית הופעת היהודים שם ועד המאה ה-20. אירועים אנטישמיים שאירעו בחרבין ובשנגחאי בשנות העשרים והארבעים נערכו ביוזמת האימפריה היפנית ורוסים לבנים.